**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy:** II. számú fogászati körzet végleges betöltése

Tisztelt Képviselő-testület!

A Képviselő-testület 2013. januárjában döntött a Körmend, II. számú fogászati körzet tartós helyettesítéséről dr. Nyilas Nóra fogorvosnak adott megbízás keretében. A döntés oka az volt, hogy a Hangay Bt. működési engedélyét a Népegészségügyi Szakigazgatási Szerv hivatalból visszavonta, mivel a szolgáltató nem rendelkezett baz egészségügyi tevékenység folytatásához előírt feltételekkel (nem rendelkezett felelősségbiztosítással, kamarai tagságát igazolni nem tudta, a szolgáltató ellen felszámolási eljárás zajlott.

A Hangay Bt-vel kötött szerződés értelmében a szerződés azonnali hatállyal megszűnik, ha a Megbízott irányában a MEP (ma OEP) finanszírozás megszűnik.

A jogi szabályozás értelmében a praxisjog elidegenítésére a feladat-ellátási szerződés megszűnését követő 6 hónap alatt van lehetősége a jogosultnak. Az Önkormányzathoz a jogosult nem tett olyan bejelentést, amelyből az tűnne ki, hogy a praxisjog elidegenítése végett történtek volna lépések.

Így az Önkormányzatnak lehetősége van arra, hogy tartós helyettesítés helyett kijelölje a Körmend, II. számú fogászati körzetet ellátó fogorvost.

Dr. Nyilas Nóra az elmúlt hónapokban ellátta a körzetet, és ha lehetőséget kapna rá, vállalkozó orvosként működtetné azt tovább, így lehetősége lenne arra, hogy beruházásokat is végrehajtson. A feladat-ellátási szerződésben foglaltakat magára elfogadta, és a kötelezettségeket szerződésszerűen teljesítette is. Arra vonatkozóan még nincs információnk, hogy a doktornő egyéni vállalkozóként vagy cég formában kívánja a szolgáltatást biztosítani a városban, döntésének megfelelően kerülhet sor a szerződés megkötésére. A feladat-ellátási szerződést a Testület már januárban megismerhette.

Kérem ezért a tisztelt Képviselő-testületet, hogy a határozati javaslatban foglaltakkal egyetérteni szíveskedjék.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy a Körmend, II. számú fogászati körzet vonatkozásában 2013. augusztus 1-étől kezdődően Dr. Nyilas Nóra fogorvossal köt feladat-ellátási szerződést immáron határozatlan időre, és nem tartós helyettesítésre, ill. nem helyettes orvosként, hanem a körzet ellátásáért felelős orvosként köti meg a szerződést az Önkormányzat a doktornővel. A Képviselő-testület felhatalmazza a polgármestert a doktornővel kötendő szerződés aláírására, és a Népegészségügyi Intézet felé történő eljárás lefolytatására.

Körmend, 2013. június 18.

**Bebes István**

**polgármester**